Document ID: 31995D0324

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1995 σχετικά με τις ποσότητες ελεγχόμενων ουσιών που επιτρέπονται για βασικές χρήσεις στην Κοινότητα το 1996 δυνάμει του κανονισμού (ΕΚ) αριθ. 3093/94 του Συμβουλίου σχετικά με τις ουσίες που καταστρέφουν το στρώμα του όζοντος (95/324/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3093/94 του Συμβουλίου της 15ης Δεκεμβρίου 1994 σχετικά με τις ουσίες που καταστρέφουν το στρώμα του όζοντος (1), και ιδίως τα άρθρα 3, 4 και 7,
Εκτιμώντας:
ότι, λόγω της ανησυχίας που προκαλεί η κατάσταση του στρώματος του όζοντος, η Κοινότητα αποφάσισε να απαγορεύσει ορισμένες ελεγχόμενες ουσίες νωρίτερα απ' ότι προβλέπεται στο πρωτόκολλο του Μόντρεαλ, του οποίου η εφαρμογή άρχισε την 1η Ιανουαρίου 1995 7 ότι το άρθρο 3 (παράγραφοι 1, 2, 3, 4, 5 και 7) του κανονισμού (ΕΚ) αριθ. 3093/94 προβλέπει ότι η Επιτροπή καθορίζει ετησίως τις τυχόν βασικές χρήσεις που μπορούν να επιτρέπονται στην Κοινότητα, καθώς και τις ποσότητες ελεγχομένων ουσιών που μπορούν να παρασκευάζονται, να διατίθενται στην αγορά ή να χρησιμοποιούνται για τους εν λόγω σκοπούς 7 ότι οι βασικές αυτές χρήσεις αποφασίζονται για τους χλωροφθοράνθρακες δυνάμει της παραγράφου 1 των άρθρων 3 και 4, για τους άλλους πλήρως αλογονωμένους χλωροφθοράνθρακες δυνάμει της παραγράφου 2 των άρθρων 3 και 4, για τα halons δυνάμει της παραγράφου 3 των άρθρων 3 και 4, για τον τετραχλωράνθρακα δυνάμει της παραγράφου 4 των άρθρων 3 και 4, για το 1,1,1-τριχλωροαιθάνιο δυνάμει της παραγράφου 5 των άρθρων 3 και 4, και για τους υδροβρωμοφθοράνθρακες δυνάμει της παραγράφου 7 των άρθρων 3 και 4 του κανονισμού (ΕΚ) αριθ. 3093/94 7 ότι τα κριτήρια που εφαρμόζονται για την εκτίμηση των βασικών χρήσεων είναι σύμφωνα με την απόφαση IV/25 των μερών του πρωτοκόλλου του Μόντρεαλ και έχουν ως ακολούθως:
α) η χρήση της ελεγχόμενης ουσίας μπορεί να χαρακτηρίζεται «βασική» μόνο εφόσον:
i) είναι αναγκαία για την υγεία, την ασφάλεια, ή είναι απαραίτητη για τη λειτουργία της κοινωνίας (συμπεριλαμβανομένων των πολιτιστικών και πνευματικών πτυχών) και ii) δεν διατίθενται τεχνικώς και οικονομικώς εφικτές εναλλακτικές λύσεις ή υποκατάστατα αποδεκτά από περιβαλλοντικής και υγειονομικής απόψεως 7 β) η τυχόν παραγωγή και κατανάλωση ελεγχόμενης ουσίας για τις βασικές χρήσεις πρέπει να επιτρέπονται μόνο εφόσον:
i) έχουν ληφθεί όλα τα οικονομικώς εφικτά μέτρα για να περιορισθεί στο ελάχιστο η βασική χρήση και η επακόλουθη εκπομπή ελεγχόμενης ουσίας και ii) η ελεγχόμενη ουσία δεν διατίθεται σε επαρκή ποσότητα και ποιότητα από τα υφιστάμενα αποθέματα πρωτογενών ή ανακυκλωμένων ελεγχομένων ουσιών, λαμβανομένων υπόψη και των αναγκών των αναπτυσσομένων χωρών σε ελεγχόμενες ουσίες 7 ότι, σύμφωνα με την απόφαση VI/9 των μερών του πρωτοκόλλου του Μόντρεαλ, επιτρέπονται επίπεδα παραγωγής ή κατανάλωσης αναγκαία για την κάλυψη των βασικών χρήσεων ελεγχόμενων ουσιών για i) δοσιμετρικές συσκευές εισπνοής χρησιμοποιούμενες στην αγωγή του άσθματος και χρονίων αποφρακτικών πνευμονικών παθήσεων και για ii) εργαστηριακούς και αναλυτικούς σκοπούς όπως καθορίζεται στο παράρτημα της παρούσας απόφασης 7 ότι, με την απόφαση VI/9 των μερών του πρωτοκόλλου καλούνται επίσης τα μέρη να καταβάλλουν κάθε προσπάθεια για να περιορίσουν στο ελάχιστο τις εκπομπές χρησιμοποιώντας κάθε πρακτικό μέσο. Στην περίπτωση των δοσιμετρικών συσκευών εισπνοής, στα μέτρα αυτά περιλαμβάνεται η εκπαίδευση ιατρών και ασθενών σε εναλλακτικές αγωγές και οι προσπάθειες καλής θελήσεως για την απομάκρυνση ή ανάκτηση εκπομπών που προκύπτουν κατά την πλήρωση των περιεκτών ή τις δοκιμές, σύμφωνα με τις εθνικές νομοθετικές και κανονιστικές διατάξεις 7 ότι, μετά την παραλαβή αιτήσεων από τα κράτη μέλη, η Επιτροπή καθορίζει εξ ονόματος των κρατών μελών για το 1996 τις βασικές χρήσεις και τις αντίστοιχες ποσότητες για την Ευρωπαϊκή Κοινότητα σύμφωνα με τις προαναφερόμενες αποφάσεις IV/25 και VI/9 του πρωτοκόλλου του Μόντρεαλ 7 ότι στην παρούσα απόφαση παρέχονται, προς ενημέρωση των βιομηχανιών παραγωγής και χρήσης των σχετικών ουσιών, ο κατάλογος των βασικών χρήσεων και οι ποσότητες των ελεγχομένων ουσιών 7 ότι η κατανομή των ποσοτήτων των ελεγχομένων ουσιών που επιτρέπονται για βασικές χρήσεις στην Κοινότητα το 1996 θα αποτελέσει αντικείμενο απόφασης της Επιτροπής σε επόμενο στάδιο 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 16 του κανονισμού (ΕΚ) αριθ. 3093/94,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Οι εγκεκριμένες βασικές χρήσεις και συνολικές ποσότητες χλωροφθορανθράκων, άλλων πλήρως αλογονωμένων χλωροφθορανθράκων, halons, τετραχλωράνθρακα, 1,1,1-τριχλωροαιθανίου και υδροβρωμοφθορανθράκων που επιτρέπεται να διατεθούν στην αγορά ή να χρησιμοποιηθούν, για τις οποίες μπορούν να χορηγηθούν άδειες παραγωγής ή εισαγωγής το 1996 είναι:
α) παραγωγή δοσιμετρικών συσκευών εισπνοής για την αγωγή του άσθματος και άλλων χρονίων αποφρακτικών πνευμονικών παθήσεων:
ΘΕΣΗ ΠΗΝΑΚΑ
β) εργαστηριακή χρήση σύμφωνα με τους όρους που καθορίζονται στο παράρτημα:
ΘΕΣΗ ΠΗΝΑΚΑ
2. Η παρούσα απόφαση εφαρμόζεται από την 1η Ιανουαρίου έως τις 31 Δεκεμβρίου 1996.
Άρθρο 2
Η παρούσα απόφαση απευθύνεται σ' όλα τα κράτη μέλη.
Βρυξέλλες, 26 Ιουλίου 1995.

Labels: 1
5
20
7
0
3